CELEX: 62019TN0025
Language: et
Date: 2019-01-11 00:00:00
Title: Kohtuasi T-25/19: 11. jaanuaril 2019 esitatud hagi – AD versus Euroopa Kemikaaliamet

18.3.2019   
            
            
               ET
            
            
               Euroopa Liidu Teataja
            
            
               C 103/49
            
         
      11. jaanuaril 2019 esitatud hagi – AD versus Euroopa Kemikaaliamet
      (Kohtuasi T-25/19)
      (2019/C 103/64)
      Kohtumenetluse keel: inglise
      
         Pooled
      
      
         Hageja: AD (esindajad: advokaadid L. Levi ja N. Flandin)
      
         Kostja: Euroopa Kemikaaliamet (ECHA)
      
         Nõuded
      
      Hageja palub Üldkohtul:
      
                  —
               
               
                  tühistada kostja 28. märtsi 2018. aasta otsus jätta hageja tööleping ECHA-ga pikendamata;
               
            
                  —
               
               
                  tühistada vaba ametikoha teadaanne, mille ECHA avaldas 9. märtsil 2018 II tegevusüksuse lepingulise töötaja töölevõtmiseks, kuivõrd teadaandes pakutakse töökohta, kus tööülesanded on samad, mida hageja täidab oma ajutise teenistuja lepingu alusel;
               
            
                  —
               
               
                  tühistada vajadusel ka kostja 1. oktoobri 2018. aasta otsus, mis tehti hagejale teatavaks 2. oktoobril 2018 ja millega jäeti rahuldamata pikendamata jätmise otsuse peale esitatud hageja kaebus;
               
            
                  —
               
               
                  mõista välja hagejale tekitatud mittevaraline ja varaline kahju;
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimese väite kohaselt on rikutud ECHA kehtestatud töökorda, mis puudutab töölepingute pikendamist ja pikendamata jätmist, ning võrdse kohtlemise põhimõtet ja diskrimineerimiskeelu põhimõtet.
               
            
                  2.
               
               
                  Teise väite kohaselt on rikutud põhjendamiskohustust.
               
            
                  3.
               
               
                  Kolmanda väite kohaselt on rikutud kaitseõiguseid ja eelkõige õigust olla ära kuulatud.
               
            
                  4.
               
               
                  Neljanda väite kohaselt on rikutud hoolitsemiskohustust.
               
            
                  5.
               
               
                  Viienda väite kohaselt on ECHA esitatud põhjendused töölepingu pikendamata jätmiseks ilmselgelt ekslikud ja annavad tunnistust võimu kuritarvitamisest.